open-index/open-wikipedia-markdown huggingface dataset:
Larisa (mesto v Grécku)

**Larisa** (, po starogr. aj *Larissa*) je mesto v Grécku v kraji Tesália. Je to dôležité poľnohospodárske a dopravné centrum krajiny.

## Demografické údaje
Vývoj populácie:
* 1889: 13 610 (mesto)
* 1907: 18 001 (mesto)
* 1907: 95 066 (okres)
* 1991: 113 781 (mesto)
* 1991: 277 973 (okres)
* 2001: 126 076 (mesto)
* 2001: 279 305 (okres)

## Partnerské mestá
*  Bălţi, Moldavsko
*  Banská Bystrica, Slovensko
*  Knoxville, Tennessee, USA
*  Stara Zagora, Bulharsko
*  Rybnik, Poľsko
*  Ürgüp, Turecko

## Iné projekty
 

Kategória:Mestá v Grécku
Kategória:Obce v Grécku
Barranquilla

**Barranquilla** je druhé najväčšie priemyselné mesto na Karibskom pobreží v štáte Kolumbia. Leží na delte rieky Magdalena. Mesto je známe ako *La Puerta de Oro le Colombia* (Kolumbijská zlatá brána). Mesto bolo objavené v roku 1627, ale oficiálne sa za dátum vzniku označuje 7. apríl 1813. Žije tu 2 274 250  obyvateľov (2018).

## Iné projekty


Kategória:Mestá v Kolumbii
Cúcuta

thumb|Cúcuta.
**Cúcuta** je mesto v kolumbijskom departmente Norte de Santander na severovýchode Kolumbie. Vďaka svojej pozícii v blízkosti kolumbijsko-venezuelskej hranice je dôležitým obchodným centrom. Hraničné priechody v blízkosti mesta sú tými nezaťaženejšími v celej južnej Amerike.

V roku 2016 tu žilo 656 414 obyvateľov, vďaka čomu bolo šieste najväčšie mesto Kolumbie. Metropolitná oblasť má 853 520 obyvateľov. Mesto sa nachádza v oblasti Ánd zvanej Cordillera Oriental a je s Venezuelou spojené prostredníctvom diaľnice Panamericana. Má tiež medzinárodné letisko. Mesto má rozlohu  a jeho priemerná nadmorská výška je 320 metrov. Priemerná teplota v oblasti je 28°C. Vďaka trom riekam (río Pamplonita, rio Táchira, rio Zulia) má mesto pomerne príjemnú klímu.

## Iné projekty

## Zdroj

Kategória:Mestá v Kolumbii
Heinrich Ignaz Franz Biber

**Heinrich Ignaz Franz Biber** (* 12. august 1644, Stráž pod Ralskem – † 3. máj 1704, Salzburg, Rakúsko) bol český barokový hudobný skladateľ nemeckého pôvodu, ktorý pôsobil najprv na Morave a potom v Salzburgu. 

Bol prvým huslistom zámockej kapely v Kroměříži a od roku 1684 kapelníkom salzburského dvorného orchestra. Bol priateľom a inšpirátorom jedného z najvýznamnejších českých skladateľov 17.  storočia Pavla Josefa Vejvanovského, s ktorým pôsobil v Kroměříži, kde Vejvanovský hral na trúbku. Po jeho odchode zdedil po ňom vedúce miesto v orchestri (vtedy sa pravdepodobne ešte neurčoval kapelník telesa). 

## Dielo
Jeho rozsiahle dielo a obľuba špecifických harmonických postupov do istej miery predznamenali neskoršie smery v barokovej hudbe, ktoré potom našli plné uplatnenie v dielach Johanna Pachelbela či Johanna Sebastiana Bacha. Bol známy aj ako husľový virtuóz, čo sa prejavilo aj v jeho skladbách pre tento nástroj, kde používal nekonvenčné ladenie (scordaturu) strún. 

### Inštrumentálne skladby

* *Sonata representativa*
* Sonata *La battalia*
* *Sonata di Rosa* 
* *Sonatae tam aris quam aulis servientes* 
* *Mensa sonora* 
* 8 sonát pre husle a basso continuo
* 12 sonát *Fidicinium sacroprofanum* 
* 7 triových sonát *Harmonia artificioso-ariosa: diversi mode accordata* 

### Vokálne skladby
* *Missa Christi resurgentis* 
* *Missa Salisburgensis* 
* *Plaudite tympana* (motet) 
* *Applausi festivi di Giove* (kantáta) 
* *Li trofei della fede cattolica* (kantáta)
* *Alessandro in Pietra* (opera)
* *Chi la dura la vince* (opera)
* *Requiem in A* 
* *Requiem in F minor*
* *Missa Bruxellensis* (pro 23 nezávislých nástrojových a vokálnych partov)
* *Missa Sancti Henrici* (1697)
* *Trattenimento musicale del'ossequio di Salisburgo* (kantáta)

## Referencie


## Pozri aj
* Pavel Josef Vejvanovský
* Jan Křtitel Tolar

## Iné projekty

## Externé odkazy
* Oficiálna stránka 

Kategória:Rakúski hudobní skladatelia
Kategória:Rakúski huslisti
Kategória:Českí hudobní skladatelia
Kategória:Českí huslisti
Kategória:České osobnosti nemeckého pôvodu
Huequi

**Huequi** je názov menšieho stratovulkánu, nachádzajúceho sa v Čile na polostrove rovnakého mena. Sopka je tvorená prevažne andezitmi a bazaltami, jej vrchol je ukončený kráterom s priemerom . Koncom 19. a začiatkom 20. storočia bolo zaznamenaných niekoľko erupcií, posledná okolo roku 1920.

## Externé odkazy
* www.volcano.si.edu  – stratovulkán Huequi na Global Volcanism Program  

Kategória:Sopky Čile
Kategória:Stratovulkány
Lôžko

**Lôžko** môže byť:
* všeobecne:
** plocha na ležanie, spravidla posteľ
** podklad, v ktorom je niečo uložené alebo z ktorého niečo vyrastá
* v medicíne: základná plánovacia jednotka nemocníc a liečebných ústavov, pozri lôžko (medicína)
* v biológii a anatómii:
** talamus, pozri lôžko (talamus)
** plodové lôžko, pozri placenta

## Pozri aj
* kvetné lôžko
* zubné lôžko
* nechtové lôžko
* protézové lôžko
* ihlové lôžko

## Referencie
Michinmávida

**Michinmávida** je neaktívny stratovulkán, nachádzajúci sa v južnej časti Čile, západne od jazera Reñihue. Sopka má sedlovitý tvar a je tvorená prevažne andezitmi a bazaltami. Jej vrchol je ukončený kalderou s priemerom  a je trvalo zaľadnený. V historickej dobe boli zaznamenané tri erupcie. Prvá v roku 1742, druhú pozoroval Charles Darwin pri plavbe ku Galapágam v roku 1834 a posledná sa odohrala na prelome februára a marca nasledovného roku.

## Externé odkazy
* www.volcano.si.edu  – stratovulkán Michinmávida na Global Volcanism Program  

Kategória:Sopky Čile
Kategória:Stratovulkány
Chaitén (sopka)

**Chaitén** je sopečná kaldera, nachádzajúca sa v južnej časti Čile v regióne Los Lagos, neďaleko mesta rovnakého mena.  vysoký lávový dóm, nachádzajúci sa na severnom okraji je tvorený prevažne vulkanickým sklom (obsidián), ktorý bol zdrojom pre praveké kultúry, čo dokladajú početné archeologické nálezy s okolia. V kaldere sa nachádzali dve menšie jazierka.

2. mája 2008 sa sopka po dlhých storočiach nečinnosti prebudila. Erupcii predchádzala séria menších zemetrasení deň predtým. Mrak vulkanického popola a prachu dosiahol výšku cez  a pokryl široké okolie sopky. Z postihnutých oblastí boli evakuované tisícky ľudí.

## Iné projekty
.

## Externé odkazy
* www.volcano.si.edu – kaldera Chaitén na Global Volcanism Program  

Kategória:Sopky Čile
Kategória:Kaldery
Kategória:Aktívne sopky
Chaitén

**Chaitén** môže byť:
* mesto v Čile, pozri Chaitén (mesto)
* sopečná kaldera v Čile, pozri Chaitén (sopka)
Corcovado (sopka)

**Corcovado** je pomerne neznámy stratovulkán, nachádzajúci sa v južnej časti Čile, asi  východne od pobrežia. Masív sopky je tvorený bazaltami a andezitmi a obkolesujú ho viaceré troskové kužele a parazitické krátery. Vrchol Corcovada je trvalo zaľadnený.

## Iné projekty
.

## Externé odkazy
* www.volcano.si.edu – stratovulkán Corcovado na Global Volcanism Program  

Kategória:Sopky Čile
Kategória:Stratovulkány
Lichobežníkový sval

thumb|Lichobežníkový sval človeka.
**Lichobežníkový sval** (iné názvy pozri nižšie;  *musculus trapezius*) je jeden z chrbtových svalov blanovcov, vrátane človeka. 

## Názvy
Oficiálny slovenský názov tohto svalu je **lichobežníkový sval**, resp. vo veterinárnej medicíne aj **trapézovitý sval**. Mimo oficiálneho slovenského názvoslovia sa vyskytujú názvy: **veľký lichobežníkový sval** - skrátene VLS, **trapézový sval**, **veľký trapézový sval**, **trapéz**. Staršie (podľa staršieho latinského názvu *musculus cucularis*) sa používal aj názov *kapucňový sval* či bohemizmus *kapový sval*. 

## Lichobežníkový sval človeka
Lichobežníkový sval je spinohumerálny sval chrbta. Je to plochý trojuholníkový sval, ktorý pri doplnení s druhostranným svalom vytvára lichobežník. Odstupuje od tŕňovitého výbežku (*processus spinosi*) hrudných stavcov a hornej šijovej čiary (*linea nuchae superior*) a upína sa na hrebeň lopatky (*spina scapulae*), nadplecok (*acromion*) a *extremitas acromialis claviculae*. Zdvíha plece, ťahá lopatku smerom dolu a priťahuje ju k chrbtici. Je to povrchový sval, ktorý vlastne vytvára obrys pliec.

## Referencie

Kategória:Svaly hornej končatiny
Najširší sval chrbta

náhľad
**Najširší sval chrbta** alebo **najväčší sval chrbta** () je spinohumerálny sval chrbta. Je to plochý trojuholníkový sval, ktorý pokrýva dolnú polovicu chrbta.

Odstupuje od chrbtice kaudálne od 7. hrudníkového stavca a posledných troch rebier až po hrebeň panvovej kosti () a krížovú kosť (). Jeho vlákna sa zbiehajú smerom k podpazušnej jamke, prekrývajú dolný uhol lopatky a upínajú sa na hrebeň menšieho hrbčeka () na ramennej kosti. Spôsobuje pripaženie, zapaženie a pronáciu ramena. Je to jeden z hlavných svalov zapojených do plaveckých pohybov. Keď sú obidve ramená fixované nad hlavou, potom sťah tohto svalu ťahá trup hore, čo využívame pri šplhaní. 
Kategória:Svaly hornej končatiny
Johann Baptista Grossinger

**Johann Baptista Grossinger** (* (25?) 27. september 1728, Komárno – † 2. január 1803, Komárno) bol menej známy, ale významný slovenský prírodovedec, kňaz – jezuita, stredoškolský profesor, zoológ a entomológ. 

## Rodina
* otec: Kristián Grasinger
* matka: Terézia
Narodil sa v Komárne. Po skončení základnej školy pokračuje ďalej v štúdiu v Komárne a neskôr v Trnave a Trenčíne, kde vstúpil do jezuitského rádu. V roku 1748 prednášal na škole v Užhorode, odkiaľ sa vracia nazad do Trnavy, z ktorej odchádza študovať filozofiu do Grazu (Štajerský Hradec). V roku 1750 zložil skúšky v Banskej Bystrici, kde pôsobil asi tri roky. Neskôr pracuje ako stredoškolský profesor v maďarskom Győri a potom v Trenčíne a Košiciach.

Ako prírodovedec sa veľmi zaujímal o prírodné pomery vtedajšieho Uhorska, ale i všetkých oblastí, kde počas svojho života pôsobil. Zoologický i entomologický prieskum robil v okolí Trnavy, Trenčína, Banskej Bystrice, Košíc i Užhorodu. Neskôr zbieral i na Morave a v Čechách. V neskorších rokoch robil prieskum hlavne v okolí Komárna, kde pôsobil od roku 1780, ako farár v komárňanskej starej pevnosti.

## Zdroje informácií o autorovi
*Záznam o narodení a krste v matrike farnosti Komárno; pokrstený ako Joannes Grasinger
*Abafi-Aigner, L.: 1897, Grossinger János. Rovartani Lapok, 4, 69 – 71.
*Bober, J.: 1973, *[[Malá encyklopédia bádateľov a vynálezcov]]*. Obzor, Bratslava, 261.
*Kolektív, 1978, *[[Encyklopédia Slovenska]]* II. Veda – SAV, Bratislava, 179.
*Koleška, Z.: 1981, Seznam biografii čs. entomologů. 3. [Galuška – Herrmann]. Zprávy Čs. spol. ent. při ČSAV, Praha, 17: 78 – 79. 
*Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Grossinger, Johann Baptist“: (internet).
*Groll, E. K. [ed.]: 2006, Entomologen der Welt (Biographien, Sammlungsverbleib). Datenbank 2. Version, DEI im ZALF e. V.: „Grossinger, Johann Baptist“: (internet).

Kategória:Narodenia v 1728
Kategória:Úmrtia v 1803
Kategória:Slovenskí entomológovia
Kategória:Osobnosti z Komárna
Kategória:Slovenskí jezuiti
Yanteles

**Yanteles** menší stratovulkanický komplex, nachádzajúci sa v južnej časti Čile. Komplex pozostáva z piatich vulkanických centier ktoré sú zaľadnené. Nie je zaznamenaná žiadna erupcia v historickej dobe, no datovaním vrstiev tefry sa vek poslednej erupcie odhaduje na začiatok holocénu.  Niektoré pramene hovoria o erupcii v roku 1935, ale táto verzia nebola nikdy potvrdená.

## Externé odkazy
* www.volcano.si.edu  – stratovulkanický komplex Yanteles na Global Volcanism Program  

Kategória:Sopky Čile
Kategória:Stratovulkány
Josef Bohuslav Foerster

**Josef Bohuslav Foerster** (* 30. december 1859, Praha  – † 29. máj 1951, Nový Vestec) bol český hudobný skladateľ a významný pedagóg. Pracoval ako profesor na pražskom konzervatóriu. 

## Životopis
Forster sa narodil v Prahe, kde aj študoval na konzervatóriu. Oženil sa s opernou speváčkou Berthou Lautererovou a presťahoval sa s ňou do Hamburgu, kde pracoval ako kritik a od roku 1901 učil na tamojšom konzervatóriu, kde sa zoznámil s Gustavom Mahlerom a veľmi sa s ním spriatelil. 

Medzi rokmi 1903–1918 žil Foerster vo Viedni, kde tiež pracoval ako kritik a pedagóg. Potom získal miesto na konzervatóriu v Prahe a v roku 1921 sa na ňom stal profesorom pre skladbu. V rokoch 1922–1931 bol riaditeľom konzervatória, v ďalších rokoch (1931–1939) zastával miesto prezidenta Československej akadémie vied a umenia. 

V roku 1945 získal Forster titul národný umelec.

## Dielo (výber)
* *Symfónia č. 1 d-moll*
* *Symfónia č. 2 F-Dur*
* *Symfónia č. 3 D-Dur „Život“*
* *Symfónia č. 4 c-moll „Velikonoční noc“*, 1905
* *Symfónia č. 5 d-moll*
* *Cyrano de Bergerac*, symfonická báseň
* *Hymnus der Engel*
* *Stabat mater*
* *Mortius fratribus*
* *Missa Glagolytica*
* *Svatý Václav*, oratórium
* *Debora*, opera, 1890/91
* *Eva* , opera, 1895-97
* *Jessika*, opera na motto Shahespearovho *Kupca benátskeho*, 1902-04
* *Nepřemožení*, opera, 1917
* *Srdce*, opera, 1921/22
* *Bloud*, opera, 1935/36
* päť sláčikových kvartiet

## Referencie


## Literatúra
* 
* J. Bartoš-P. Pražák-J. Plavec: *J. B. Foerster. Jeho životní pouť a tvorba 1859–1949*, Praha 1949
* Antonín Džbánek a kol.: *Poutník se vrací. Josef Bohuslav Foerster – život a dílo*, Praha 2006,  (obsahuje soupis všech Foersterových skladeb a rovněž soupis všech existujících nahrávek)
* 

## Iné projekty

## Externé odkazy
* Czechmusic.net biography
* Foerstrova společnost v Praze (Foerster Society)
* Soupis pražských domovských příslušníků 1830–1910, Förster Josef 1859

## Zdroj

Kategória:Českí hudobní skladatelia
Kategória:Českí pedagógovia
Kategória:Českí hudobní pedagógovia
Kategória:Česko-slovenskí národní umelci
Kategória:Osobnosti z Prahy
Palena (sopka)

**Palena** je názov menšieho vulkanického poľa, nachádzajúceho sa v južnej časti Čile. Komplex je tvorený piatimi troskovými kužeľmi. Vek poslednej erupcie nie je stanovený, no viaceré

## Zoznam vulkanických foriem komplexu Palena
* **Troskové kužele**
** Palena
** Miraflores
** Rodriguez

## Externé odkazy
* www.volcano.si.edu  – vulkanické pole Palena na Global Volcanism Program  

Kategória:Sopky Čile
Kategória:Troskové kužele
Nosový sval

**Nosový sval** ( *musculus nasalis*) je hlavný sval nosa. Niektoré zdroje ho uvádzajú ako skupinu samostatných svalov.

Začína sa na *juga alveolaria* vonkajšieho rezáka a očného zuba a upína sa do chrupky nosového krídla a priehradky nosa. Jeho funkciou je zužovať nozdry.

Delí sa takto:
*priečna časť (*pars transversa musculi nasalis*):
**priečny sval nosa (*musculus transversalis nasi*, *musculus compressor naris*)
*krídlová(?) časť (*pars alaris musculi nasalis*):
**krídlový(?) sval nosa (*musculus alar nasalis*)
**predný rozširovač nosa (*musculus dilator naris anterior*)
**zadný rozširovač nosa (*musculus dilator naris posterior*)

## Iné projekty

Kategória:Svaly
Mimický sval

**Mimické svaly** alebo **tvárové svaly** alebo **obličajové svaly** sú časť svalov hlavy, ktoré svojim pohybom umožňujú fyzicky vyjadriť emócie.

Pripájajú sa na kožu tváre. Pri kontrakcii pohybujú kožou a dodávajú tvári výraz. Na rozdiel od ostatných kostrových svalov nemajú fascie. Začínajú väčšinou na kostiach a upínajú sa do kože hlavy a tváre. Delíme ich na: 
* olebečné svaly
* svaly očnej štrbiny
* svaly nosa
* svaly ústnej štrbiny 
* kožný krčný sval

Kategória:Svaly
Bočný krídlový sval

náhľad|Bočný krídlový sval
**Bočný krídlový sval** () je jeden zo žuvacích svalov.

Je to dvojhlavý sval. Jedna hlava sa začína vo *fossa infratemporalis*, druhá na *lamina lateralis processus pterygoidei*. Sval sa upína na krčku sánky. Posúva sánku dopredu a pri jednostrannej kontrakcii smerom do boku. V opačnom smere - teda v smere odťahovania sánky od lebky pôsobí niekoľko menších svalov: *musculus digastricus, musculus geniohyoideus* a *musculus mylohyoideus*, ktoré však zaraďujeme k svalom krku. Tieto svaly ovládajú pohyby jazylky a keď je fixovaná, otvárajú sánku.

## Iné projekty

Kategória:Svaly
Žuvací sval

**Žuvací sval** môže byť:
* sval patriaci medzi žuvacie svaly, pozri žuvacie svaly
* konkrétny druh žuvacieho svalu (lat. *musculus masseter*), pozri žuvací sval (sval)
Melanie Southová

**Melanie Southová** (* 3. máj 1986, Kingston, Surrey, Anglicko) je súčasná britská profesionálna tenistka.

## Iné projekty

## Externé odkazy

Kategória:Narodenia v 1986
Kategória:Britskí tenisti
Kategória:Anglickí tenisti
Kateryna Volodymyrivna Bondarenková

**Kateryna Volodymyrivna Bondarenková** (, ; * 8. august 1986, Kryvyj Rih, Ukrajina) je súčasná ukrajinská profesionálna tenistka. Počas svojej kariéry vyhrala 1 turnaj WTA v dvojhre a 3 turnaje vo štvorhre. Jej staršia sestra Aľona je tiež profesionálna tenistka.

## Finálové účasti na turnajoch WTA (1)

### Štvorhra - výhry (1)

## Iné projekty

## Externé odkazy

Kategória:Ukrajinskí tenisti
Kategória:Súrodenci v tenise
Kategória:Víťazi Australian Open
Kategória:Osobnosti z Kryvého Rihu
Renata Voráčová

**Renata Voráčová** (* 6. október 1983) je česká profesionálna tenistka. Počas svojej kariéry vyhrala 5 turnajov WTA vo štvorhre.

## Finálové účasti na turnajoch WTA (7)

### Štvorhra - výhry (5)

### Štvorhra - prehry (2)

## Externé odkazy

Kategória:Osobnosti zo Zlína
Kategória:Českí tenisti
Trenčianske múzeum

náhľad|Župný dom, sídlo Trenčianskeho múzea
**Trenčianske múzeum** je kultúrna a vedecká inštitúcia s krajskou pôsobnosťou a viac ako 140 ročnou históriou. Jeho predchodcom bol *Prírodovedný spolok župy Trenčianskej*, založený v roku 1877. Zlúčením s *Muzeálnou spoločnosťou* v roku 1912 vzniklo Trenčianske múzeum. Prvým predsedom sa stal MUDr. Karol Brančík, župný lekár a entomológ medzinárodného významu.

Trenčianske múzeum napriek svojim prírodovedným tradíciám je múzeum vlastivedného typu. Vlastní a spravuje zbierkové fondy historického, umenovedného, prírodovedného, literárno-historického či národopisného charakteru, bohaté zbierky z oblasti numizmatiky, faleristiky, filokartie, militárií a zbraní, umeleckého remesla a pod. Múzeum spravuje 175 449 kusov zbierkových predmetov. K najcennejším súborom v zbierkach Trenčianskeho múzea nesporne patrí rozsiahla a umelecky i historicky zaujímavá obrazová zbierka rodu Ilešháziovcov, hlavných a dedičných trenčianskych a liptovských županov, pánov Trenčianskeho hradu od roku 1594 do 1835.

Trenčianske múzeum okrem svojej hlavnej budovy na Mierovom námestí, tzv. *Župného domu*, spravuje v Trenčíne ešte Trenčiansky hrad s viacerými expozíciami, Karner sv. Michala, tzv. *Katov dom* a viaceré expozície a objekty mimo Trenčína. V pobočke *Podjavorinského múzea v [[Nové Mesto nad Váhom|Novom Meste nad Váhom]]* je umiestnená expozícia z histórie Nového Mesta nad Váhom a okolia, v *Ambrovskej kúrii v [[Beckov (obec)|Beckove]]* je expozícia venovaná histórii tohoto mestečka, spolku Tatrín a významnému národnému buditeľovi Jozefovi Miloslavovi Hurbanovi, expozícia v *Draškovičovskom kaštieli v [[Čachtice|Čachticiach]]* pripomína nielen históriu Čachtíc, ale i neslávne známu „krvavú grófku“ Alžbetu Bátoryovú. V Bzinciach pod Javorinou je možné vidieť *Pamätnú izbu spisovateľky [[Ľudmila Podjavorinská|Ľudmily Podjavorinskej]]*. *[[Rodný dom Ľudovíta Štúra a Alexandra Dubčeka]]* sa nachádza v Uhrovci.

## Referencie

## Externé odkazy
* Stránka múzea

Kategória:Múzeá na Slovensku
Kategória:Kultúra v Trenčíne
Kategória:Organizácie založené v 1877
Kategória:Múzeá v Trenčianskom kraji
Kategória:Stavby v Trenčíne
Kategória:Organizácie v Trenčíne
Lucie Hradecká

**Lucie Hradecká** (* 21. máj 1985, Praha) je bývalá česká profesionálna tenistka. Počas svojej kariéry vyhrala 9 turnajov WTA vo štvorhre.

## Finálové účasti na grandslamových turnajoch (1)
### Štvorhra (1-0)

## Finálové účasti na turnajoch WTA (14)

### Dvojhra - prehry (4)

### Štvorhra - výhry (10)

### Štvorhra - prehry (3)

## Výsledky na grandslamoch (štvorhra)

## Pohár Federácie (FED Cup)
**Lucie Hradecká** sa zúčastnila 2 zápasov Pohára federácie za tím Česka s bilanciou 1-2 v dvojhre a 1-1 vo štvorhre.

## Koncoročná pozícia v rebríčku WTA
### Dvojhra

### Štvorhra

## Iné projekty

## Externé odkazy

Kategória:Osobnosti z Prahy
Kategória:Českí tenisti
Kategória:Víťazky Fed Cupu
Kategória:Českí strieborní olympijskí medailisti
Kategória:Českí bronzoví olympijskí medailisti
Kategória:Tenisti na Letných olympijských hrách 2016
Dája Bedáňová

**Dája Bedáňová** rod. **Daniela Bedáňová** (* 9. marec 1983, Ostrava, Česko) je bývalá česká profesionálna tenistka. Počas svojej kariéry vyhrala 1 turnaj WTA v dvojhre a 1 turnaj vo štvorhre.

## Finálové účasti na turnajoch WTA (3)

### Dvojhra - výhry (1)

### Štvorhra - výhry (1)

### Štvorhra - prehry (1)

## Pohár Federácie (FED Cup)
Dája Bedáňová sa zúčastnila 6 zápasov Pohára federácie za tím Česka s bilanciou 0-2 v dvojhre a 3-3 vo štvorhre.

## Externé odkazy

Kategória:Narodenia v 1983
Kategória:Českí tenisti
Kategória:Osobnosti z Ostravy
Ľuboš Kamenár

**Ľuboš Kamenár** (* 17. jún 1987, Trnava) je slovenský futbalový brankár, v súčasnosti hráč slovenského klubu TJ Slovaj Boleráz.

## Kariéra
### Prvé zápasy
V Trnave začal hrávať seniorskú ligu. Prvý celý zápas odchytal proti Koprivnici v Intertoto Cupe (0:0). Keď mal 19 rokov, prestúpil do Artmedie, kde sa stal brankárskou dvojkou po Čobejovi. Po jeho zranení sa postupne dostal na post jednotky v tíme. Kamenár má za sebou 25 medzištátnych zápasov v dresoch dorasteneckých družstiev Slovenska.

### Sezóna 2006/2007
V sezóne 2006/2007 odchytal v Corgoň lige 28 zápasov a inkasoval 38 gólov. 

### Sezóna 2007/2008
V sezóne 2007/2008 sa stal neodmysliteľnou jednotkou v bráne Artmedie Petržalka a výraznou mierou pomohol k zisku titulu majstra republiky. Patril medzi najlepších ligových brankárov, za čo si vyslúžil aj pozvánku do reprezentácie.

### FC Nantes
V lete 2009 prestúpil do francúzskeho druholigového klubu FC Nantes, kde podpísal päťročnú zmluvu.

## Reprezentácia
### Slovensko do 21
Kamenár bol jednotka slovenského národného mužstva do 21 rokov.

### A-tím
Na svoj prvý zápas nastúpil 11. októbra 2008 v Serravalle proti San Marínu. Dostal jeden gól.

#### Reprezentačné zápasy

*(Stav k: 7. júnu 2009)*

## Referencie


## Iné projekty

Kategória:Narodenia v 1987
Kategória:Slovenskí futbalisti
Kategória:Hráči FC Spartak Trnava
Kategória:Hráči FC Petržalka 1898
Kategória:Hráči FC Nantes
Eagles of Death Metal

**Eagles of Death Metal** je americká garage rocková skupina. Aj napriek názvu Eagles Of Death Metal nie je deathmetalová skupina. Skupina bola založená v roku 1998 v kalifornskom meste Palm Desert.

## Členovia skupiny
*Jesse "The Devil" Hughes (gitara, spev)
*Josh Homme (bicie, basová gitara)
*Dave Catching (gitara, spev)
*Gene Trautmann (bicie)
*Brian O'Connor (basová gitara)
Na turné vystupovali aj:
*Jack Black
*Joey Castillo
*Claude Coleman
*Brody Dalle
*Dave Grohl
*Taylor Hawkins
*Samantha Maloney
*Nick Oliveri
*Tim Vanhamel
*Mark Lanegan
*Matt McGrath
*Troy Van Leeuwen
*Wendy Ray Fowler
*Jeff Boyles 
*Liam Lynch
*Stefan Olsdal

## Diskografia
Albumy:
**[[Peace, Love, Death Metal]]* (2004)
**[[Death by Sexy]]* (2006) US #113
**[[Heart On]]* (2008)

## Útok v divadle Le Bataclan v Paríži
13. novembra 2015 skupina koncertovala v divadle *Le Bataclan* v Paríži, ktoré sa stalo miestom teroristického útoku, pri ktorom zahynulo 128 ľudí. Útok bol súčasťou viacerých teroristických útokov, ktoré zasiahli hlavné mesto Francúzska a po ktorých bol v Paríži vyhlásený zákaz vychádzania, po prvýkrát od skončenia 2. svetovej vojny. Na základe hlásení svedkov, útočníci strieľali do náhodných ľudí, až pokým ich nespacifikovala privolaná polícia. Najmenej dvaja útočníci boli zabití. Členom skupiny sa podarilo uniknúť do bezpečia.

## Referencie


## Iné projekty

## Externé odkazy
*Oficiálna webstránka 

Kategória:Hudobné skupiny USA
Salzburg-okolie

**Salzburg-okolie** je okres v rakúskej spolkovej krajine Salzbursko. Má rozlohu , žije tu 157&nbsp;440 obyvateľov (2023) a jeho sídlom je mesto Seekirchen am Wallersee, ktoré však nie je súčasťou okresu.

## Iné projekty


Kategória:Okresy v Rakúsku
Kategória:Salzbursko
Sorban draselný

**Sorban draselný** alebo **E 202** je druh sorbátu. Vyrába sa neutralizáciou kyseliny sorbovej hydroxidom draselným. Je to potravinárska prísada - konzervant. Zvyčajne sa uvádza ako neškodný, inokedy sa upozorňuje na možný výskyt alergickej reakcie (najmä kožnej).

Spomedzi sorbátov sa sorban draselný používa v prípadoch, v ktorých sa vyžaduje vyššia rozpustnosť vo vode. Používanie kyseliny sorbovej je obmedzené z dôvodu jej nízkej rozpustnosti vo vode. Preto je sorban draselný primárnou formou používanou vo výrobkoch s vysokým obsahom vody.

Kategória:Konzervanty
Kategória:Zlúčeniny draslíka
202
Hynek Albrecht

**Hynek Albrecht** (* 5. august 1874, Praha, Rakúsko-Uhorsko – † 1933, Užhorod, vtedy Česko-Slovensko, dnes Ukrajina) bol český amatérsky entomológ – lepidopterológ. Bol členom Československé společnosti entomologické od roku 1907. Pôsobil dlhé roky na území Slovenska.

## Biografia
Hynek Albrecht sa narodil 5. 8. roku 1874 v Prahe. Po skončení škôl pôsobil ako strojvodca c. k. štátnej dráhy. Neskôr pôsobil ako vrchný oficiál československých štátnych dráh. V roku 1924 pôsobil na území Slovenska v Leviciach, od roku 1925 v Bojnických kúpeľoch v okrese Prievidza. Hynek Albrecht zomrel asi v júli 1933 na území Podkarpatskej Rusi v Užhorode. 

## Entomologické aktivity
V entomológii sa venoval hlavne motýľom (Lepidoptera). Počas svojho pôsobenia v Čechách zbieral hmyz hlavne v južných Čechách, predovšetkým v okolí Veselí nad Lužnicí. V období svojho pôsobenia na Slovensku robil lepidopterologické zbery hlavne v okolí Levíc a Prievidze. Niektoré svoje faunistické údaje zhrnul v svojich krátkych prácach, ktoré zverejňoval v Časopise Čs. společnosti entomologické. 

Jeho zbierka motýľov (Lepidoptera) je od roku 1934 uložená v Národním muzeu v Prahe.

## Zdroje informácií o autorovi
* Koleška, Z.: 1979, Zprávy Čs. spol. ent. při ČSAV, Praha, 15: 4. 
* Okali, I. et al.: 1996, Slovník slovenských zoológov so vzťahmi k územiu Slovenska. Stimul, Bratislava, 8.
* Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Hynek Albrecht“: (internet).

Kategória:Narodenia v 1874
Kategória:Úmrtia v 1933
Kategória:Českí entomológovia
Kategória:Českí publicisti
Kategória:Lepidopterológovia
Kategória:Narodenia 5. augusta
Kategória:Osobnosti z Prahy
Arnhem

**Arnhem** je mesto v holandskej provincií Gelderland. Počet obyvateľov je 147 244 (31. 12. 2009). Mesto leží na Nederrijne, severnom ramene rieky Rýn. Je známe najmä bojmi, ktoré sa tu odohrali počas druhej svetovej vojny. V meste funguje unikátny systém trolejbusovej mestskej hromadnej dopravy.

## Dejiny
Prvé zmienky o meste pochádzajú z roku 893, keď sídlo bolo známe pod menom *Arneym*, alebo *Arentheym*, názvu podľa množstva orlov v okolí. V septembri 1944 sa mesto, resp. mosty cez Rýn, ktoré sa tu nachádzajú, stali cieľom britských výsadkových vojsk počas operácie Market Garden. Nemci britských výsadkárov po ťažkých pouličných bojoch zatlačili k neďalekému Oosterbeeku, časť jednotiek zničili a zajali priamo v meste. Mesto neskôr 14. apríla 1945 oslobodili po dvojdňových bojoch kanadské vojská.

## Slávne osobnosti z Arnhemu
*Philip Sidney (* 1554 – † 1586), anglický štátnik, vojak a spisovateľ
*Hendrik Lorentz (* 1853 – † 1928), holandský fyzik a nositeľ Nobelovej ceny
*M. C. Escher (* 1898 – † 1972), holandský výtvarník
*Audrey Hepburnová (* 1929 – † 1993), britská herečka a filantropka
*Rik Toonen (* 1954), holandský hráč vodného póla

## Partnerské mestá
*  Airdrie, Škótsko, Spojené kráľovstvo
*  Coventry, Spojené kráľovstvo
*  Croydon, Spojené kráľovstvo
* Gera, Nemecko, 1987
* Hradec Králové, Česko, 1992
*  Kimberley, Južná Afrika
*  Villa El Salvador, Peru
*  Wu-chan, Čína

## Iné projekty

Kategória:Mestá v Holandsku
Kategória:Hanza
Kategória:Sídla na Rýne
Tilburg

**Tilburg** (po brabantsky: *Tilbörg*) je mesto na juhu Holandska v provincii Severné Brabantsko. 

K samospráve Tilburgu patria okrem rovnomenného mesta aj obce Berkel-Enschot, Udenhout a Biezenmortel. S počtom obyvateľov mesta 222 601  (k 2021) je druhým najväčším mestom provincie a šiestym najväčším mestom Holandska. V meste sa nachádzajú tri železničné stanice: Tilburg Centraal, Tilburg Universiteit a Tilburg Reeshof. 

Nachádza sa tu Tilburská univerzita (Universiteit van Tilburg), Avans University of Applied Sciences a Fontys University of Applied Sciences. Každý rok v júli sa tu usporadúva festival Tilburgse Kermis.

## Časti mesta
* Binnenstad
* Oud-Noord
* Tilburg Noord]
* Oud-Zuid
* Tilburg Oost
* Tilburg West
* Tilburg Zuid
* Reeshof

## Šport
V Tilburgu sídlia nasledujúce športové kluby:
* Willem II Tilburg, futbalový klub, účastník Eredivisie
* hokejové kluby: Were Di Tilburg, TMHC Forward, TMHC Tilburg a Tilburg Trappers

## Osobnosti mesta
* Petr Donders (* 1809 – † 1886), redemptorista, misionár a blahoslavený
* Vincent van Gogh (* 1853 – † 1890), maliar, navštevoval tu školu kráľa Willema II
* Guus Meeuwis (* 1972), spevák

## Partnerské mestá
*  Lublin, Poľsko
*  Matagalpa, Nikaragua
*  Subotica, Srbsko

## Galéria

Obrázok:Het Stadhuis van TIlburg.jpg|Miestna radnica  
Obrázok:Tilburg, modern woonpand bij NSstation foto1 2010-10-03 09.07.JPG|Výšková budova StadsHeer
Obrázok:Tilburg, kerk3 foto2 2010-10-03 09.20.JPG|Heikese kerk
Obrázok:35713 St. Jozef (Heuvelkerk).jpg|Heuvelse kerk
Obrázok:Tilburg, straatzicht2 foto2 2010-10-03 09.17.JPG|Centrum mesta (roh Heuvelstraat – Oude Markt)
Obrázok:Tilburg Stationsstraat.jpg|Centrum mesta (Nieuwlandstraat)
Obrázok:521183 petrus dondershuis.jpg|Kláštor Petrus Dondershuis
Obrázok:The Station of Tilburg on 2019.jpg|Železnicná stanica, 2019


## Referencie

## Iné projekty

## Externé odkazy
* Oficiálna stránka

Kategória:Mestá v Holandsku
Andrew Johnson (futbalista)

**Andrew Jonhson** (* 10. február 1981, Bedford, Anglicko) je anglický futbalista, útočník tímu anglickej Premiership Fulham FC.

## Iné projekty

Kategória:Anglickí futbalisti
Kategória:Hráči Everton FC
Kategória:Hráči Crystal Palace FC
Palena

**Palena** môže byť:
* sopka v Čile, pozri Palena (sopka)
* provincia v Čile, pozri Palena
* mesto v Taliansku, v regióne Abruzzo, pozri Palena (Abruzzo)
Wels-vidiek

**Wels-vidiek** je okres v rakúskej spolkovej krajine Horné Rakúsko. Má rozlohu , žije tu 67-tisíc obyvateľov (stav k roku 2010) a sídlom je mesto Wels, ktoré však nie je súčasťou okresu.

## Iné projekty


Kategória:Okresy v Rakúsku
Kategória:Horné Rakúsko
Peterský potok

**Peterský potok** je potok v dolnom Turci, v západnej časti okresu Martin. Je to ľavostranný prítok Trebostovského potoka, meria 4,9 km a je tokom V. rádu.

## Prameň
Pramení v Malej Fatre, v podcelku Lúčanská Fatra, na západnom svahu Dubového diela (751,2 m n. m.) v nadmorskej výške približne 660 m n. m.

## Opis toku

Od prameňa tečie sprvu na krátkom úseku na juh, potom sa esovito stáča a pokračuje juhojuhovýchodným smerom. Z pravej strany ďalej priberá prítok z juhovýchodného svahu Končiara (1 164,1 m n. m.), následne z tej istej strany prítok zo severovýchodného svahu Chrapovej (696,0 m n. m.), vstupuje do Turčianskej kotliny, do podcelku Valčianska pahorkatina, kde tečie k obci Trebostovo juhovýchodným smerom. Na severnom okraji intravilánu tejto obce sa oblúkom stáča na severovýchod, za obcou ďalej na juhovýchod a zľava priberá prítok z juhovýchodného úpätia Dubového diela. Západne od obce Turčiansky Peter sa napokon v nadmorskej výške cca 440 m n. m. vlieva do Trebostovského potoka.

## Referencie

## Externé odkazy
* Poloha prameňa na turistickej mape

Kategória:Potoky na Slovensku
Kategória:Povodie Turca
Kategória:Vodné toky v Lúčanskej Fatre
Kategória:Vodné toky v okrese Martin
Edward Teach

náhľad|Edward Teach
**Edward Teach** (* asi 1680, Bristol - † 22. november 1718), známy aj ako **"Čierna brada"** bol známy anglický pirát. Pôsobil počas Zlatej éry pirátstva na začiatku 18. storočia v Karibiku. Mal povesť jedného z najobávanejších pirátov pre svoju krutosť aj množstvo zbraní, ktoré nosil. Zomrel po boji s poručíkom Robertom Maynardom, Maynard mu odrezal hlavu a na znak triumfu ju nastokol na sťažeň lode.

## Referencie

## Iné projekty

Kategória:Narodenia v 1680
Kategória:Úmrtia v 1718
Kategória:Piráti
Býkor

**Býkor** je potok v dolnom Turci, v centrálnej časti okresu Martin. Je to pravostranný prítok Čierneho potoka, meria 2,8 km a je tokom V. rádu.

## Prameň
Tečie v Turčianskej kotline, kde pramení v podcelku Mošovská pahorkatina západne od kóty 501,6 m, severozápadne od obce Necpaly pri osade Dolina, v nadmorskej výške približne 460 m n. m. 

## Opis toku
Od prameňa tečie najprv západným smerom, následne sa na krátkom úseku stáča na sever a sprava priberá prítok vznikajúci východne od osady Kostolište. Ďalej tečie opäť na západ cez lokalitu Ploská, opätovne mení smer a oblúkom sa stáča severozápadným smerom. Z pravej strany ešte priberá prítok prameniaci južne od osady Kostolište a severovýchodne od obce Príbovce sa v nadmorskej výške cca 419 m n. m. vlieva do Čierneho potoka.

## Referencie

Kategória:Potoky na Slovensku
Kategória:Povodie Turca
Kategória:Vodné toky v Turčianskej kotline
Kategória:Vodné toky v okrese Martin
Sorbát

**Sorbáty** sú chemické konzervanty (antimikrobiologické látky), ktoré sa používajú najmä v potravinách a nápojoch, ktoré spomaľujú alebo zamedzujú rast mikroorganizmov, ako sú kvasinky, baktérie, plesne alebo huby. Základným mechanizmom ich účinku je zníženie dostupnosti vody a zvýšenie kyslosti. Tieto aditíva niekedy zachovávajú aj iné dôležité vlastnosti potravín, ako je vôňa, farba, štruktúra a výživná hodnota. Popri ich využití ako konzervantov potravín a nápojov sú sorbáty dobre využiteľné aj pri stabilizácii iných druhov výrobkov, ako sú farmaceutické výrobky, kozmetické výrobky, krmivo pre domáce a hospodárske zvieratá.

Existujú tri hlavné druhy sorbátov: kyselina sorbová, sorban draselný a sorban vápenatý.

## Externé odkazy

*http://eur-lex.europa.eu/LexUriServ/LexUriServ.do?uri=CELEX:32005D0493:SK:NOT

Kategória:Potravinárske aditíva
Kategória:Konzervovanie
Malé krídlo klinovej kosti

thumb|right|Klinová kosť, pohľad zhora. (Gray´s Anatomy, 1918)

**Malé krídlo klinovej kosti** (lat. *ala maior ossis sphenoidalis*) je párová platnička tvaru nepravidelného trojuholníka, odstupujúca od hornej prednej strany tela klinovej kosti. Krídla vzájomne splývajú v strednej čiare; v mieste ich odstupu prebieha optický kanál. Horná plocha malých krídiel tvorí vnútornú stenu lebečnej dutiny, spodná plocha tvorí stenu očnice, zadné okraje hranicu medzi prednou a strednou lebečnou jamou. Súčasťou zadného okraja sú i predné klinovité výbežky. 
Predné okraje malých krídiel sú spojené švami s čuchovou kosťou v strede a čelovou kosťou po stranách.

## Pozri aj
*klinová kosť

## Zdroje
*Čihák R. *Anatomie 1.*
*Feneis H. *Anatomický obrazový slovník.*

Kategória:Klinová kosť
Gelderland

je jedna z holandských provincií nachádzajúca sa na východe krajiny. Hlavné mesto provincie je Arnhem. Najväčším mestom provincie je mesto Nijmegen.

Gelderland je čo do rozlohy najväčšou provinciou v Holandsku, ale do počtu obyvateľov je až na štvrtom mieste. 

## Iné projekty

 

Kategória:Provincie v Holandsku
Urfahr-okolie

**Urfahr-okolie** je okres v rakúskej spolkovej krajine Horné Rakúsko. Má rozlohu , žije tu 80 782 obyvateľov (2010) a sídlom okresu je mesto Linec, mestská časť Urfahr. Je to jediný rakúsky okres, ktorý nie je pomenovaný podľa okresného mesta.

## Iné projekty

Kategória:Okresy v Rakúsku
Kategória:Horné Rakúsko
Klarinetový koncert

**Klarinetový koncert** je dielo z oblasti klasickej hudby určené pre klarinet a orchester. 

Dielo má zvyčajne typickú stavbu koncertu – tri vety líšiace sa tempom a tóninou. Mnoho klarinetových koncertov však tvorí len jedna veta, pripadne tri vety spojené do jedného súvislého celku. Hoci klarinetový koncert nemá také postavenie ako koncert klavírny alebo husľový, predsa len ide často o diela, ktoré publikum obľubuje. V klarinetovom koncerte sa využíva predovšetkým vysoká pohyblivosť a pôsobivý rozsah nástroja.

## História
Pravdepodobne prvým klarinetovým koncertom je koncert autora Giuseppeho Paganelliho z roku 1733. V období klasicizmu boli klarinetové koncerty písané v odľahčenom duchu a široko obľúbené. Z tohto obdobia pochádzajú desiatky klarinetových koncertov Johanna Stamitza, Karla Stamitza a ďalších. Najhodnotnejším dielom z obdobia klasicizmu je Klarinetový koncert A-dur Wolfganga Amadea Mozarta, ktorý je považovaný za jeden z jeho najvydarenejších koncertov. V období raného romantizmu vzniklo niekoľko klarinetových koncertov, medzi inými slávne Weberove koncerty, potom však prišla takmer storočná pauza, počas ktorej nebolo napísané žiadne významné dielo pre klarinet a orchester. Zlatý vek klarinetového koncertu však prišiel v 20. storočí, kedy sa mnohí skladatelia vrátili k žánru klarinetového koncertu. Čiastočne to súviselo s inšpiráciou jazzom. 

## Významné klarinetové koncerty

### Klasicizmus

* František Vincenc Krommer-Kramář
**Klarinetový koncert Es-dur

* Wolfgang Amadeus Mozart
** Klarinetový koncert A-dur, K. 622

### Romantizmus

* Carl Maria von Weber
** Klarinetový koncert č. 1 f-mol, Op. 73
** Klarinetový koncert č. 2 Es-dur, Op. 74

### 20. storočie

* Carl Nielsen
**Klarinetový koncert, Op. 57

* Igor Stravinskij
** Ebenový koncert pre klarinet a jazz band

* Paul Hindemith
** Klarinetový koncert

* Aaron Copland
** Klarinetový koncert

* Jean Francaix
** Klarinetový koncert

## Ďalšie významné diela pre klarinet a orchester

* Claude Debussy
** Rapsódia pre klarinet a orchester


Kategória:Klarinet
Karlovský potok

**Karlovský potok** je potok v dolnom Turci, v južnej časti okresu Martin. Je to ľavostranný prítok Blatnického potoka, meria 6,8 km a je tokom V. rádu.

## Prameň
Tečie v Turčianskej kotline, pramení v podcelku Mošovská pahorkatina západne od obce Blatnica v nadmorskej výške približne 525 m n. m.

## Opis toku
Od prameňa tečie sprvu severovýchodným smerom, následne sa stáča na sever a sprava priberá prítok (474,5 m n. m.) vznikajúci severoseverozápadne od Blatnice. Potom sa koryto esovito stáča, tečie severozápadným smerom, zľava priberá z oblasti Kopaníc, podteká štátnu cestu č. 65 a tečie intravilánom obce Karlová. Na okraji obce sa stáča smerom na sever a pri osade Stariny na ľavom brehu priberá pravostranný Jelšovec. Opätovne podteká cestu I/65, napriameným korytom pokračuje severoseverozápadným smerom a juhovýchodne od obce Príbovce sa v nadmorskej výške 431,9 m n. m. vlieva do Blatnického potoka.

## Referencie

Kategória:Potoky na Slovensku
Kategória:Povodie Turca
Kategória:Vodné toky v Turčianskej kotline
Kategória:Vodné toky v okrese Martin
Manuel de Falla

**Manuel de Falla y Matheu** (* 23. november 1876, Cádiz– † 14. november 1946, Alta Gracia) bol španielsky impresionistický hudobný skladateľ a dirigent.

## Život
Falla sa narodil v roku 1867 v Cádiz v Španielsku. Tu dostal od matky prvé klavírne hodiny, neskôr sa však presťahoval do Madridu, kde študoval klavír a kompozíciu na tamojšom konzervatóriu. Jeho profesorom kompozície bol Felipe  Pedrell, ktorý Fallu doživotne ovplyvnil svojou orientáciou na španielsky folklór. 

V roku 1907 Falla odišiel do Paríža, kde sa stretol s Debussym, Dukasom a Ravelom. Tak sa dostal do kontaktu s impresionizmom, ktorý predstavuje ďalší významný impulz pre jeho tvorbu. V Paríži zotrval až do roku 1914, kedy sa vracia znovu do Madridu. V nasledujúcom období skomponoval všetky svoje významné diela.

Od roku 1939 žil Falla v Argentíne. Návratu do vlasti mu bránil fašisticky režim zúriaci v Španielsku. V Argentíne Falla pracoval na svojom oratóriu Atlantída, ktoré malo byť jeho najrozsiahlejším. Dielo však nestihol dokončiť, v roku 1946 zomiera v Alta Gracia v argentínskej provincii Cordóba. V roku 1947 boli jeho telesné pozostatky prevezené do Španielska a uložené v katedrále v rodnom Cádize.

## Charakteristika tvorby
Falla je predstaviteľom španielskej národnej skladateľskej školy a prvým významným španielskym skladateľom od dob Isaca Albéniza. Vo všetkých jeho kompozíciách je nepriehľadnuteľná výrazná inšpirácia španielskym folklórom a ľudovými melodickými a rytmickými prvkami. Hlavným umeleckom prúdom, ktorý Fallu ovplyvnil pri pobyte v Paríži je impresionizmus, čo sa prejavilo hlavne na harmonickej stránke jeho diel, pestrej inštrumentácií a širokej palete orchestrálnych farieb. Vďaka tomu ho môžeme zaradiť medzi najvýznamnejších svetových impresionistických skladateľov.

## Dielo
Dielo Manuela de Fallu je útle. Za najvýznamnejšie opusy sú považované jeho balety *Trojrohý klobúk* a *Čarodejná láska*, ktoré existujú i v podobe orchestrálnych suit. Opera* Krátky život* je mimo Španielska a Južnej Ameriky uvádzaná len výnimočne. Naopak, jeho najčastejšie uvádzaným dielom sú *Noci v španielskych záhradách* pre klavír a orchester. Málo známy, ale zaujímavý je tiež *Čembalový koncert*. 

### Koncertná tvorba
* Noci v španielskych záhradách pre klavír a orchester (*Noches en los jardines de España*), G. 49
* Čembalový koncert

### Balety
* Trojrohý klobúk (*El Sombrero de tres picos*), G. 53
* Čarodejná láska (*El amor brujo*), G. 68

### Opera
* Krátky život (*La Vida breve*), G. 39

## Iné projekty


Kategória:Narodenia v 1876
Kategória:Úmrtia v 1946
Kategória:Španielski hudobní skladatelia
Kategória:Impresionistickí skladatelia
Antoni Lange

**Antoni Lange** (* 1863, Varšava – † 17. marec 1929, Varšava) bol poľský básnik, dramatik, prekladateľ, predstaviteľ modernizmu. 

K jeho najväčším prácam patria: Miranda (1924), Zbrodnia (1892) a tiež Rozmyslania (1924).

## Iné projekty

Kategória:Narodenia v 1863
Kategória:Úmrtia v 1929
Kategória:Poľskí básnici
Kategória:Poľskí spisovatelia
Kategória:Osobnosti z Varšavy
Andrew Johnson (rozlišovacia stránka)

**Andrew Johnson** môže byť:

* 17. prezident USA, pozri Andrew Johnson
* anglický futbalista, pozri Andrew Johnson (futbalista)

...

Johnson, Andrew
Tibor Weisz

**Tibor Weisz**  (* 16. apríl 1914, Bardejov, Slovensko – † 9. jún 1983, Bardejov, Slovensko) bol  ornitológ, múzejník, poľovník, zoológ, entomológ – lepidopterológ a koleopterológ, vedúci prírodovedného oddelenia Šarišského múzea v Bardejove. 

Už od detstva sa zaujímal o prírodu. Po skončení základnej školy odišiel v roku 1924 študovať na gymnázium do Budapešti, ktoré úspešne ukončil maturitou v roku 1932. Spočiatku sa venoval hlavne ornitológii, a počas svojich štúdií v Budapešti spolupracoval s ornitologickým oddelením Maďarského národného múzea. V roku 1934 sa v Szegede v Maďarsku zapísal na farmaceutickú fakultu Vysokej školy prírodovednej. V období rokov 1932 – 1934 pracoval v Bardejove dva roky ako lekárnický praktikant. Farmaceutickú fakultu ukončil promóciou 24. 9. 1937 a ihneď v nasledujúcom roku začína študovať na prírodovedeckej fakulte tej istej vysokej školy, kde v roku 1942 získal absolutórium.

Pôsobil ako múzejník v Šarišskom múzeu v Bardejove, kde v rámci rozvoja muzeálnych zbierok  zabezpečil i rozšírenie entomologických zbierok.

## Zdroje informácií o autorovi
* Varga, A.: 1983, In memoriam Tibor Weisz (1914 – 1983). Soosiana, 10/11: 74, Baja.
* Mészáros, F. &  Štollmann, A.: 1984, In memoriam Tibor Weisz (1914 – 1983). Miscellanea zoologica Hungarica, 2: 5 + 1 tábla.
* Panigaj, L.: 1985, Pamiatke PhMr. Tibora Weisza. Zborník Východoslovenského múzea v Košiciach, 25: Prírodné vedy, 179 – 187 + portrét. 
* Koleška, Z.: 1995, Klapalekiana, 31(Suppl.): 564 – 775.
* Hromada, M.: 1996, Spomienka na PhMr. Tibora Weisza: Neúnavný zberateľ – zoológ. In: Bardejovské novosti. Roč. 7(65485) 1, 2: (zo dňa 19. 12. 1996). 
* Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Weisz Tibor“.  
* Jaszay, T.: 2003, PhMr. Tibor Weisz (1914 – 1983). In: Bardejovské novosti, 14(35): 3: (zo dňa 27. 8. 2003).

Kategória:Slovenskí entomológovia
Kategória:Lepidopterológovia
Kategória:Koleopterológovia
Kategória:Osobnosti z Bardejova
Kategória:Slovenskí ornitológovia
Kategória:Slovenskí múzejníci
Kategória:Slovenskí zoológovia
Sviniarka

**Sviniarka** môže byť:

* prítok Gaderského potoka, pozri Sviniarka (prítok Gaderského potoka)
* prítok Hrona, pozri Sviniarka (prítok Hrona)
* pastierka svíň
* pejoratívne označenie neslušnej ženy, používané aj ako nadávka
Sviniarka (prítok Gaderského potoka)

**Sviniarka** je krátky potok v dolnom Turci, v juhovýchodnej časti okresu Martin. Je to pravostranný prítok Gaderského potoka, meria 1 km a je tokom VI. rádu.

Tečie v centrálnej časti Veľkej Fatry, v podcelku Bralná Fatra, kde preteká rovnomennou dolinou. Pramení na juhovýchodnom svahu vrchu Nad Uhliskami (1 229,6 m n. m.) v nadmorskej výške približne 950 m n. m. Od prameňa tečie sprvu západným smerom, potom pokračuje viac na západojuhozápad. Do Gaderského potoka sa vlieva v doline Dedošová severoseverozápadne od horárne Škap v nadmorskej výške cca 735 m n. m. Tečie na katastrálnom území obce Blatnica a nepriberá žiadne prítoky.

## Referencie

Kategória:Potoky na Slovensku
Kategória:Povodie Turca
Kategória:Vodné toky v okrese Martin
Vrátňanský potok

**Vrátňanský potok** (do roka 2010 aj **Vrátniansky potok**) je potok v dolnom Turci, v juhovýchodnej časti okresu Martin. Je to pravostranný prítok Gaderského potoka, meria 4,1 km a je tokom VI. rádu. Tečie na území Národného parku Veľká Fatra a zároveň na katastrálnom území obce Blatnica.

Pramení v centrálnej časti Veľkej Fatry, v podcelku Hôľna Fatra, na severoseverozápadnom svahu Ostredka (1 596 m n. m.) v nadmorskej výške približne 1 210 m n. m. Od prameňa tečie na krátkom úseku na severozápad, potom sa stáča západoseverozápadným smerom a preteká Vrátnou dolinou. V hornej časti doliny priberá zľava prítok zo severozápadného svahu Ostredka, v dolnej časti doliny z tej istej strany prítok z lokality Štrochy. V dolnej časti doliny sa zároveň stáča západným smerom a preteká územím PR Biela skala. Pred ústím sa ešte stáča na juhojuhozápad a južne od horárne Škap v doline Dedošová sa v nadmorskej výške cca 770 m n. m. vlieva do Gaderského potoka.

## Pôvod názvu
Názov vodného toku *Vrátňanský potok* má pôvod v názve doliny *Vrátna dolina*, v ktorej pramení, preteká a ústi do Gaderského potoka vo východnej časti obce Blatnica v okrese Martin, v geomorfologickom celku Veľká Fatra a v geomorfologickom podcelku Hôľna Fatra. Z prvej zložky toponyma *Vrátna dolina* rozšírením o formant *-iansky/ -anský* a kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena *Vrátňanský potok* ako súčasť veľmi početnej skupiny názvov v slovenskej toponymii, najmä hydronymii. Prídavné meno *vrátňanský* je utvorené spisovne, systémovo: v prípade poslednej dlhej slabiky slovného základu tohto typu názvov sa v slovenčine aplikuje rytmický zákon a uplatní sa namiesto formantu *-iansky* jeho aloformant *-anský*, porovnaj aj Hnúšťa, Brádno, Komárno, Krížna, Lúčna → *hnúšťanský, brádňanský, komárňanský, krížňanský, lúčňanský*. Názov doliny *Vrátna dolina* má pôvod vo výskyte charakteristického skalného zúženia doliny evokujúceho *kamennú bránu, vchod do uzavretého priestoru*. Najstarší listinný doklad o výskyte názvu obce Blatnica v podobe *Blatnica* je z roka 1230. Podobný pôvod vzniku má i názov vodopádu Vrátňanský vodopád s výškou 10,1 m, ktorý vznikol na Vrátňanskom potoku vo *Vrátnej doline* pri ústí do Gaderského potoka v obci Blatnica.
Hydronymum *Vrátňanský potok* bolo štandardizované v roku 2010. V kategórii slovenských hydroným je v čase štandardizačného aktu jedinečným názvom.

## Referencie

Kategória:Vodné toky vo Veľkej Fatre 
Kategória:Potoky na Slovensku
Kategória:Povodie Turca
Kategória:Vodné toky v okrese Martin